Dalmas debytoi Formula 1 -sarjassa kaudella 1987 Meksikon Grand Prix'ssa Lolalla, jossa sijoittui yhdeksänneksi. Hän ajoi kauden aikana kaikkiaan kolme kilpailua, joista kauden päätöskilpailussa Australian Grand Prix'ssa sijoittui viidenneksi, mikä herätti lupauksia loistavasta tulevaisuudesta F1-sarjassa. Kyseisestä kilpailusta hän ei kuitenkaan saanut pisteitä, koska talli oli ilmoittanut kaudelle 1987 ainoastaan yhden auton ja hän ajoi kilpailuun tuodulla toisella autolla.